open-index/open-wikipedia-markdown huggingface dataset:
Serov kraftverk

**Serov kraftverk** er et varmekraftverk med en installert produksjonskapasitet på 526 MW, beliggende utenfor Serov i Sverdlovsk oblast i Russland, litt øst for Uralfjellene. 

Brenselskildene er kull og naturgass. Anlegget ble påbegynt i 1954, og stod ferdig i 1985. Operatør siden året 2006 er OGK-2.

## Eksterne lenker
* OGK-2 – kraftverkets hjemmeside.
Sredneuralsk kraftverk

**Sredneuralsk kraftverk** er et varmekraftverk med en installert produksjonskapasitet på 1&nbsp;182 MW fordelt på 11 enheter, beliggende i byen Sredneuralsk i Sverdlovsk oblast i Russland, øst for Uralfjellene. Årsproduksjonen er 6,0 TWh. 

Anlegget ble påbegynt i 1936, og stod ferdig i 1949. Brenselkilden er naturgass og fyringsolje.Operatør er OGK-5.

## Eksterne lenker
* OGK-5 – kraftverkets hjemmeside.
Tomj-Usinsk kullkraftverk

**Tomj-Usinsk kullkraftverk** er et kullkraftverk med en installert produksjonskapasitet på 1&nbsp;345 MW, beliggende i byen Myski i det sørlige Sibir, i asiatisk Russland. Stedet ligger ved Tomj-Usinsk-kullfeltet 45 km fra Novokuznetsk, i Kemerovo oblast. Brenselskildene er kull. Operatør er Kutsbassenergo. Anlegget har 1&nbsp;047 ansatte.
Troitsk kullkraftverk

**Troitsk kullkraftverk** er et kullkraftverk med en installert produksjonskapasitet på 2&nbsp;059 MW fordelt på 8 blokker, beliggende i byen Troitsk i det sørlige Tsjeljabinsk oblast, like øst for Uralfjellene i astiatisk Russland. Brenselskildene er kull. Operatør er OGK-2. 

## Eksterne lenker
* OGK-2 – kraftverkets hjemmeside.
Tsjerepovets kraftverk

** Tsjerepovets kraftverk** er et varmekraftverk med en installert produksjonskapasitet på  MW fordelt på 3 blokker, og beliggende ved Tsjerepovets i Vologda oblast, i det nordøstlige og sentrale området av europeisk Russland, vest for Uralfjellene. Brenselskildene er kull og naturgass. Anlegget ble påbegynt i 1967 og stod ferdig med dagens kapasitet i 1978. Operatør er OGK-2.
Sosialt entreprenørskap

**Sosialt entreprenørskap** er utvikling av tjenester eller teknologiske løsninger som er ment å bidra til å løse en sosial utfordring eller skape positive endringer til samfunnsproblem. Slike løsninger kan bygge på idealistiske motiver over profittdrevne. 

Forskere har ulike definisjoner eller vektlegger ulike aspekter ved sosialt entreprenørskap. Der noen vektlegger at det ikke er profittsøkende tilnærminger til å skape verdi for samfunnet eller berørte grupper legger andre vekt på «sosial ansvarlig» drift av kommersiell virksomhet.
 
Sosialt entreprenørskap innebærer typisk nye eller innovative måter å drive virksomheter på. Felles for definisjonene er at sosialt entreprenørskap i større grad handler om å skape sosial eller samfunnsmessig verdi fremfor å skape verdi for selskapet. En smalere definisjon legger vekt på at sosialt entreprenørskap handler om å bruke kunnskap om markeder og forretningsdrift innenfor den ikke-profittsøkende sektoren særlig når ikke-profittsøkende virksomheter søker etter nye måter å skaffe seg inntekter.

Sosiale entreprenører kan være gründere innen både privat, offentlig og frivillig sektor. De er kan jobbe innenfor etablerte bedrifter og organisasjoner eller delta i prosessen med å etablere egen virksomhet. Urbant Verksted, Grameen Bank og Ashoka kan nevnes som eksempler på sosialt entreprenørskap.

## Referanser


## Eksterne lenker
*
Nevinnomyssk gasskraftverk

**Nevinnomyssk gasskraftverk** er et gasskraftverk med en installert produksjonskapasitet på 1&nbsp;290 MW, beliggende i Nevinnomyssk i Stavropol kraj i det sørlige Russland nord for Kaukasus. 

Anlegget ble påbegynt i 1960, og stod ferdig utbygd i 1972. Det har 14 aggregater og 13 turbiner. Operatør er OGK-5.

## Eksterne lenker
* Nevinka –  beskrivelse av kraftverket.
Slaget ved Kinburn (1855)

***Slaget ved Kinburn/Kil-Bouroun*** var et sjøslag på tampen av Krimkrigen, den 17. oktober 1855. Slaget sto ytterst på  halvøya Kinburn på den sydlige bredden av Dnjepr i dagens Ukraina. En kombinert styrke fra den britiske Royal Navy og franske Marine nationale angrep russiske fort på stranda.

Kampen ble betydningsløs for utfallet av Krimkrigen, men er av betydning som et tidlig eksempel på pansrede fartøys effektivitet. Selv om de franske pansrede stykkprammene ble truffet mange ganger i løpet av fire timer, led de minimale tap. Sammen med erfaringene fra Sinop overbeviste dette samtidens mariner om at tiden for krigsskip med trebekledning var over, og at pansrede fartøy var framtida.

## Galleri

Fil:Russian prisoner Kinburn 1855.jpeg|Russisk fange ved Kinburn i 1855.
Fil:Adolphe Jean-Baptiste Bayot01.jpg|Etter isgangen i Dnjepr.
Fil:Anonimo Bombardamento e presa del forte di Kinburn incisione L'Illustration 15 dic 1855 Parigi.JPG|Bombarderingen av Kinburn.


## Eksterne lenker
* 
* 1911 Encyclopædia Britannica – Artikkel om panserbekledning
Herulf Mathisen

**Herulf Mathisen** (født 26. juli 1957) er en internasjonal Taekwondo-instruktør, med 4.dan svart belte.

Mathisen har 2 VM-sølv fra 2009. Han styrer Chang-Hun Taekwon-Do Akademy i Harstad, som han startet i 2006. Han har også vært instruktør i den andre ITF-klubben i Harstad fra 1984-1989. Han er pr. dato generalsekretær i Taekwon-Do Academies of Norway med Master John Svendsen som president. 

Herulf er bosatt i Harstad, og styrer klubben sin ved siden av jobb og familie.

## Referanser
Meropeidae

* *[[Merope]]*
* *[[Austromerope]]*
* *[[Boreomerope]]*

**Meropeidae** er en gruppe (familie) av insekter som hører til den lille ordenen skorpionfluer (Mecoptera). Skorpionfluer har hodet trukket ut i en snabel eller et nebb. Denne karakteristiske hodefasongen gjør det lett å skille en skorpionflue fra andre insekter.

## Utseende
Middelsstore, brunlige skorpionfluer som særlig utmerker seg ved hannenes meget store, leddete, klypelignende ytre kjønnsorganer. Den amerikanske arten er kjent som "earwig fly" (saksedyr-flue) på grunn av dette. Kroppen er litt flattrykt. Vingene er temmelig brede og ovale, uten fargeflekker, og har et tett årenett. Ulikt andre skorpionfluer med vinger holdes de flatt over bakkroppen i hvile, ikke taklagt.

## Liv og utvikling
Disse skorpionfluene lever på bakken, gjerne i skog. De er regnet som sjeldne og nokså lite er kjent om biologien deres, men innsamlinger med flygefeller har vist at de er mer utbredte enn man har trodd. Voksne dyr av *[[Austromerope poultoni]]* finnes om vinteren og våren, mens *[[Merope tuber]]* ser ut til å være aktiv i hele sommerhalvåret. De er nattaktive. Larvene er ikke kjente for noen av artene.

## Utbredelse
Familien har en oppdelt utbredelse med én slekt i Nord-Amerika og én i Australia. Dette er sannsynligvis en typisk relikt-gruppe, der den nåværende utbredelsen er en liten rest av en tidligere mye videre utbredelse. Denne antagelsen blir styrket av at man kjenner én fossil art, *[[Boreomerope antiqua]],* fra Russland, denne er fra så langt tilbake som jura-tiden.

## Systematisk inndeling

* Ekte insekter (Ectognatha)  
** Vingede insekter 
*** Holometabole insekter 
**** Mecopteriformia
***** Antliophora
****** Orden **Skorpionfluer** (Mecoptera)
******* Underorden **Eumecoptera**
******** Familien *Meropeidae*
********* *[[Austromerope poultoni]]* Killington, 1933 – Australia
********* *[[Merope tuber]]* Newman, 1838 – østlige Nord-Amerika
********* *[[Boreomerope antiqua]]* Novokshonov – utdødd art fra midtre jura, Russland

## Kilder
* Australian Faunal Directory – Meropeidae
* Byers, G.W. (1973) Zoogeography of the Meropeidae (Mecoptera). http://www.jstor.org/pss/25082601
* Dunford, J.C., Kovarik, P.W., Somma, L.A. og Serrano, D. (2007) First state records for *Merope tuber* (Mecoptera: Meropeidae) in Florida and biogeographical implications. The Florida Entomologist 90: 581-584. http://www.fcla.edu/FlaEnt/fe90p581.pdf 

## Eksterne lenker
* 
* Tree of Life - Skorpionfluer, (Mecoptera) engelskspråklig, med bilder.
* Norsk Entomologisk forening For den som er insektinterresert.
* Bildegalleri over nordamerikanske arter
Kinas universitet for vitenskap og teknologi

**Kinas universitet for vitenskap og teknologi** (kinesisk: 中国科学技术大学, *University of Science & Technology of China (USTC)* er et universitet i Folkerepublikken Kina.

Det ble grunnlagt i 1958 av Folkerepublikkens Academia Sinica. Det anses som et av Kinas toppuniversiteter. Universitetet har hovedcampus i Hefei, har ni fakulteter og 23 fagområder, ca. 16&nbsp;000 studenter og ca. 1&nbsp;100 professorer og dosenter.

## Referanser


## Eksterne lenker
*
Winnenden

**Winnenden** er en by ca. 20 km nordøst for Stuttgart i delstaten Baden-Württemberg i Tyskland. Det bor ca. 27&nbsp;500 innbyggere i byen (31.12.2008).

Det tyske selskapet Alfred Kärcher GmbH, som bl.a. produserer høyttrykksvaskere, har sitt hovedkontor i Winnenden.


Fil:Winnenden-feuerwehrmuseum1.jpg|Brannmuséet i Winnenden
Fil:SchlossWinnental.JPG|Winnental slott
Fil:Schwaikheimer torturm.jpg|Schwaikheimer porttårn


## Referanser


## Eksterne lenker
*
Krasnojarsk kullkraftverk

**Krasnojarsk kullkraftverk** er et varmekraftverk i byen Zelenogorsk i Krasnojarsk fylke, 167 km øst for storbyen Krasnojarsk i Russland, i Sibir. Det har en installert produksjonseffekt på 1&nbsp;250 MW. Anlegget ble påbegynt i 1955, og ferdigstilt i dagens form i 1983. Brenselskilden er kull.

## Eksterne lenker
* OGK-6 – kraftverkets hjemmeside.
* OGK-6 – historie og tekniske data.
Karsten

**Karsten** og **Carsten** er mannsnavn med opprinnelse som lavtyske former av *[[Christian]]*, som betyr «tilhenger av Kristus». *Karsten* har norsk navnedag 14. mai.

## Utbredelse
*Carsten* og *Karsten* er vanlige navn i Danmark og Tyskland.

|}

## Kjente personer med navnet
Personene i listen er ordnet kronologisk etter fødselsår.
* Carsten Winger (1907–1992), norsk skuespiller
* Carsten Smith (f. 1932), norsk høyesterettsjustitiarus
* Karsten Alnæs (f. 1938), norsk forfatter og historiker
* Karsten Isachsen (1944–2016), norsk prest og forfatter 
* Carsten O. Five (f. 1949), norsk økonomirådgiver og tidligere redaktør i Dine Penger
* Carsten Jensen (f. 1952), dansk forfatter og journalist
* Carsten Loly (f. 1955), norsk billedkunstner, skuespiller og studiomusiker, kjent for rollen som Guttorm Grevling
* Carsten Bleness (f. 1958), norsk journalist og redaktør
* Carsten Thomassen (1969–2008), norsk journalist og utenriksreporter
* Carsten Skjelbreid (f. 1972), norsk journalist og programleder
* David Karsten Daniels (f. 1979), amerikansk musiker
* Karsten Warholm (f. 1996), norsk friidrettsutøver
* Carsten Nicolai, tysk lydkunstner
* Karsten Nohl, tysk forsker
* Karsten Heia, norsk forsker

## Annen bruk av navnet
* Karsten Moholt, norsk elektromekanisk verksted 
* Karsten og Petra, barnebokserie av Tor Åge Bringsværd og Anne G. Holt

## Referanser


## Eksterne lenker
*
Akola

**Akola** (hindi: ) er en by i den indiske delstaten Maharashtra. Byen ligger i Vidarbha-regionen i det sentrale India, omtrent 600 km øst for storbyen Mumbai og 250 km vest for Nagpur. Den er administrasjonssentrum i distriktet med samme navn, som ligger i Amravati divisjon. Distriktet Akola har et areal på ca. 54,31 km² og hadde i 2001 en befolkning på 1&nbsp;629&nbsp;305 innbyggere. Marathi er det mest brukte språket, men engelsk og hindi blir også brukt. Distriktet Akola grenser i nord og øst til Amravati distrikt, i sør til distriktet Washim og i vest til distriktet Buldhana.

Akola, også kalt "Bomullsbyen", er kjent for sin produksjon av bomull og er det distriktet i India som produserer mest bomull hvert år. Byen er også kjent for sin pulser (dhal), olje-og tekstilmøller. Byen har også gode medisinske fasiliteter. Det finnes et stort senter for avansert medisinsk behandling, som for eksempel tar i bruk metoden kjent som In vitro-fertilisering. Det finnes tre store sykehus i byen; Civil Hospital, Chaudhary Hospital og Akola Critical Care Unit.

*Dainik Deshonnati*, en av de mest leste marathiavisene Vidharbha-regionen, stammer fra Akola. Andre fremtredende aviser fra Akola er *Lokmat Samachar* og *Dainik Matrubhumi*.

## Demografi
Ifølge den nasjonale folketellingen i 2001 hadde Akola 399&nbsp;978 innbyggere. Av disse var 52&nbsp;% menn og 48&nbsp;% kvinner. Gjennomsnittlig lesekyndighet var 75&nbsp;%, noe som var høyere enn landsgjennomsnittet på 59,5&nbsp;%. 13&nbsp;% av befolkningen var barn under 6 år. 

## Referanser


## Eksterne lenker
* 
* Byguide (engelsk)
Anna Sophie av Danmark og Norge

**Anna Sophie Reventlow** (født 16. april 1693, død 7. januar 1743) var dronning av Danmark-Norge fra 1721 til 1730, gjennom sitt ekteskap med Frederik IV. 

Anna Sophie Reventlow var datter av storkansler og lensgreve Conrad Reventlow (1644–1708) og Sophie Amalie Hahn (1664–1722) til Clausholm slott. Hennes halvbror var general Christian Ditlev Reventlow.

## Frederik IV
Hun møtte kong Frederik IV på et maskeball på Koldinghus i 1711, og de ble forelsket. Kongen bortførte henne året etter fra hennes hjem på Clausholm og giftet seg med henne til venstre hånd, da han allerede var gift med dronning Louise. Ved Louises død i 1721 ektet kongen Anna Sophie til høyre hånd, og hun fikk tittel av dronning. 

De fikk flere barn sammen, men ingen overlevde de første årene. Etterhvert ble ektefellene mer og mer preget av denne tragiske situasjonen. Frederik IV arbeidet nesten døgnet rundt. I deres siste år sammen drømte de om å abdïsere og trekke seg tilbake til Fredensborg slott, som han hadde latt oppføre etter italienske forbilder.

Da kongen døde i 1730 forviste Christian VI henne fra København til hennes barndomshjem, godset Clausholm i nærheten av Randers. Hun ble fratatt alle midler utenom Clausholm, og pålagt livslangt eksil: hun hadde ikke tillatelse til å forlate godset. I sitt eksil engasjerte hun seg i bøndenes liv – og i å forskjønne Clausholm med haver og alleer. I sine siste år led hun av en alvorlig, ubehandlet sorgpsykose og ble mer og mer religiøs. 

Hoffbilledhuggeren Didrick Gercken laget en vakker sarkofag til henne, som står i Roskilde domkirke.  

## Referanser


## Litteratur
*
## Eksterne lenker
* Anna Sophie Reventlow hos SNL
* Anna Sophie Reventlow på Gravsted.dk
* Slekten Reventlow
Tveit på Askøy

**Tveit** er en bygd vest på Askøy i Hordaland. Bygden skilles i øst fra Ravnanger og Breidablikk av Storavatnet, og i nordvest fra Kollevåg ved et dalsøkke. Grunnkretsen Tveit/Tveitevåg er den nest største på Askøy, med 1 673 innbyggere (2012). 

Sentralt i bygden ligger barneskolen Tveit skole, og Tveit kirke med gravplass. Siden 1995 har det vært stor utbygging av nye boliger i bygden, og antall boliger er i denne perioden fordoblet. I 2009 ble Tveit Hotell etablert i forbindelse med industrivirksomheten på Hanøytangen. Forøvrig er det beskjedent med næringsvirksomhet på Tveit.

I 2005 ble fylkesvei 219 lagt i ny trasé mellom Rævura og Svartevatn, noe som betyr at veitrafikk til Kollevåg, Hanøy, Ramsøy og Hanøytangen ikke lenger går gjennom bygden. Fortsatt er den smale gamleveien langs Storavatnet det raskeste alternativet fra Tveit til Ravnanger, og der veien forlater Storavatnet opp mot kirken og skolen, fortsetter en stikkvei til Tveitevåg, en liten bygd ved Hauglandsosen.

## Referanser
Evan Rachel Wood

**Evan Rachel Wood** (født 7. september 1987) er en amerikansk skuespiller og sanger. Hun begynte sin karriere på slutten av 1990-tallet med TV-seriene *[[American Gothic]]* og *[[Once and Again]]*, hennes filmdebut var *[[Little Secrets]]* fra 2002. Gjennombruddet ble likevel med filmen *[[Thirteen]]* fra 2003 hvor hun ble nominert til en Golden Globe for sin innsats. I den kritikerroste musikalen *[[Across The Universe]]* fikk hun vist seg frem som også en dyktig sanger. Hun spilte vampyrdronningen Sophie-Ann i serien *[[True Blood]]* fra 2009 til 2011 og spilte 2016–2022 rollen som Dolores Abernathy i HBO-serien *[[Westworld (TV-serie)|Westworld]]*.

## Oppvekst
Wood vokste opp i Raleigh i Nord-Carolina i en jødisk familie som bestod av mange skuespillere. Faren hennes er teaterdirektør og moren hennes er skuespiller og underviser også i teaterkunst. Både Wood og hennes søsken opptrådte på teateret hvor faren jobber. 

## Karriere
Wood har deltatt i 26 filmer, hvorav hun har hatt hovedrollen i åtte. Hun har blitt nominert til ni priser, inkludert Golden Globe.

## Personlig
I 2007 ble det offentlig kjent at Wood og Marilyn Manson hadde et forhold. I 2008 ble det kjent at de var forlovet, men forholdet tok slutt samme år. I desember 2009 kunngjorde de at de hadde funnet tilbake til hverandre, og 5. januar 2010 ble det kjent at de igjen var forlovet. Forlovelsen ble brutt i august samme år. I oktober 2012 giftet hun seg med den engelske skuespilleren Jamie Bell, men i mai 2014 ble de separert. De fikk ett barn sammen.

17. april 2011 uttalte Wood til *[[Esquire]]* at hun er bifil.

## Filmografi

## Referanser


## Eksterne lenker
* 
* 
* 
*
Egeninkasso

**Egeninkasso** betyr at kreditor gjennomfører inkassorutinene uten hjelp fra advokat eller inkassobyrå.

Fordringshavere som velger å kjøre inkassosakene i eget navn kan også legge på inkassogebyr, men satsene er lavere enn for inkassobyråer. Dette fører til lavere totalkrav for den som skylder penger (debitor).

I 2006 ble inkassoreglene betydelig forenklet og saksgangen kortet ned gjennom inkassoforskriften. Påbudet om å ta alle saker innom Forliksrådet ble opphevet, grunnet at de fleste krav som ble sendt dit allikevel endte med at skyldner ikke stilte opp, og kreditor dermed fikk en uteblivelsesdom som i etterkant ofte måtte tas til namsmannen for inndrivelse.  Uomtvistede pengekrav kan etter lovendringen i 2006 sendes direkte til namsmannen (namsfogd) etter et forutgående varsel.

Hvis debitor er en privatperson, kan namsmannen tidligst tas i bruk 14 dager etter at Betalingsoppfordring / Varsel om rettslig inkasso etter tvangsfullbyrdelseslovens §4-18 er sendt til skyldner. Dette trinnet i inkassoprosessen kalles utleggsforretning, og resulterer som oftest i trekk i lønn/trygd, alternativt pant/beslag i fast eiendom, kjøretøy/løsøre, eller beslag i bankkonto. 

Hvis skyldneren er et foretak og kravet er uomtvistet (ingen uenighet foreligger), kan kreditor sende konkursvarsel gjennom stevnevitne, og deretter konkursbegjæring til tingretten. Konkursvarsel kan sendes tidligst dag 30 etter første påkrav (f.eks. påminnelse, purring, inkassovarsel). 

Omtvistede krav mot private og foretak må behandles og avgjøres i Forliksrådet eller Tingretten. Beløpsgrensen i forliksrådet for når forliksrådet kan avsi en dom er kr 125.000,-. Det vil si at dersom kravet er høyere enn dette, kan ikke forliksrådet avsi en dom med mindre begge parter går med på dette. Saken må i så fall eskaleres til tingretten.

Det er bare rettsvesenet som i siste instans har fullmakt til å kreve inn penger eller naturalfordringer med lovmessig tvang. Fellesbenevnelsen er tvangsfullbyrdelse. Når fakturaeier/kreditor benytter seg av sin rettighet til å kreve inn penger gjennom rettsvesenet heter dette egeninkasso (også kalt direkte inkasso), og når fakturaeier/kreditor sender kravet sitt til et inkassobyrå eller en advokat, kalles dette fremmedinkasso. 

I Norge er det flere aktører som tilbyr dataprogrammer rettet mot bedrifter som ønsker å drive egeninkasso. Disse systemene er i stadig utvikling og vekst, og på lik linje med andre IT-løsninger er det muligheter for integrasjoner mot regnskapssystemer og automatisering av saksgangen. Det finnes maler og oppskrifter for at privatpersoner kan sende egeninkasso selv.

## Referanser
Rijssen

**Rijssen** er en by i Twenteregionen, som ligger i provinsen Overijssel i øst-Nederland. Rijssen har rundt 28&nbsp;000 innbyggere, og fikk byretter i 1243, men blei først nevnt i skriftlige kilder i 1188 som *parrochia Risnen*.

Rijssen er også kommunesenteret i kommunen Rijssen-Holten og ligger ved elven Regge. Rijssen er lett tilgjengelig med tog via linjen Deventer-Almelo og med bil via motorveien A1.

Mange innbyggerne snakker en form for nedersaksisk dialekt som kalles twentsk-graafschapsk. Den lokale dialekten har likevel beholdt mange særtrekk, som skiller den fra dialekten i andre byer i området.

## Vennskapsbyer
* Steinfurt (Tyskland)

## Referanser
Blåtårn

**Blåtårn** var tårnet på Københavns slott. Man vet ikke når det ble bygget, men det antas å ha vært under Erik av Pommern (f.1382-d.1459); man vet at det eksisterte da kong Hans regjerte.

Ruinene av Blåtårn ble funnet av arkeologer i 1902 og ligger under Christiansborg slott, nærmere bestemt under slottsplassen. Ruinene ble gravet ut i 1917, og det har vært offentlig adgang til dem siden 1924.

## Bygningen
Tårnet lå mellom riddersalen og portbygningen. Det var i 5 etasjer og med et kvadratisk grunnplan, som målte omtrent 16 meter på hver side. Da Christian IV ble kronet i 1596, ble muren forhøyet med nesten 3 meter til rundt 28 meter (44 alen), og det ble føyet til et spir med kobbertak. Da Frederik IV bygget om Københavns slott i begynnelsen av 1700-tallet, ble Blåtårn stående, men det ble gjennombrutt av den nye hovedporten til slottsgården og kom dermed også til å fungere som portbygning.

Øverst oppe var det innredet et fengsel, mest kjent for Leonora Christinas lange fengselsopphold; hun satt der i 22 år for medvirkning til sin mann Corfitz Ulfeldts forræderi. Det var her hun i 1673&ndash;74 påbegynte sitt skrift *[[Jammers Minde]]*, en skildring av fengselslivet stilet til hennes barn.

Av andre kjente fanger kan nevnes Torben Oxe (riksråden som ble anklaget for å forårsake Dyvekes død); Knud Pedersen Gyldenstjerne; den siste katolske biskop i Roskilde, Joachim Rønnov; Agnete Sophie Budde og Kristina Nilsdotter Gyllenstierna.

Men først og fremst var Blåtårn beregnet på «kongens betjenter», dvs. offentlig ansatte. Den islandske bøsseskytten Jon Olafsson opplevde selv å bli idømt et opphold i Blåtårns dypeste kjeller for en forseelse. Han forteller at tårnvokteren fikk ham heist ned i Blåtårn i et tynt tau. På bunnen var det et tregulv som en stor forhøyning. Rundt var det en dyp kloakkrenne. Der satt Olafsson i en måned. Hver dag ble et kar heist ned til ham, med kanner med øl og tallerker med mat. «Blåtårn er glatt som et egg innvendig, så det er umulig for noe menneske ved naturlige krefter å slippe ut.»

## Andre bygninger med betegnelsen Blåtårn
Blåtårn ble revet ned sammen med resten av slottet i 1731&ndash;32. På folkemunne gikk navnet over til Frederiksholms arresthus som lå i enden av Frederiksholms Kanal for personer som hadde brutt loven enten i Københavns Amt eller falt inn under Hof- og Stadsretten. Særlig havnet «utenbys misdedere», hoffolk og embetsmenn i dette arresthuset, deriblant ulydige skuespillere og dansere fra Det Kongelige Teater, ettersom disse frem til det politiske systemskiftet i 1849 hadde rang som hofftjenere. I 1848 ble dette «Blåtårn» avløst av Kjøbenhavns Amts Ting- og Arresthus på Blegdamsvej og revet.

Blåtårn er også navnet på et tårn på Akershus slott.

## Referanser


## Eksterne lenker
* Om ruinene hos Slots- og Ejendomsstyrelsen
Trondheim Atletklubb

**Trondheim Kraftsportklubb** ble stiftet 14. juni 1960 og endret navn til **Trondheim Atletklubb** den 14. november 1968. Klubben fikk en flying start ved at etablerte vektløftere i AK-45 ble med i den nystiftete klubben. I den landsdekkende lagserien ble klubben nummer tre de to første sesongen, før den gikk seirende ut de to påfølgende sesongene. De aktive hentet hjem 20 medaljer i de norske junior- og seniormesterskapene i de første fem årene, hvorav syv var av edleste slaget.  Klubbens dominerende løftere var i denne perioden Ingebrigt Nordtvedt, Johan Nystrøm, Bjørn Øyangen, Bjørn Feøy og juniorene Thor Inge Myklebust og Knut Jacobsen.

Da klubbens administrative krefter med stifteren Gunnar Hoff-Leirvik i spissen ble valgt inn i styret til Norges Vektløfterforbund på Tinget i 1964, og klubben samtidig ble stående uten treningslokale, kunne den ha gått en tidlig død i møte. Redningen kom da klubben ble tildelt treningstider i Kurbadets gymnastikksal i kjelleren i Kjøpmannsgata 28, hvor den holdt hus med god rekruttering og høy aktivitet til huset brant ned i 1985.

Klubben ble da nok en gang uten lokale i lang tid. Etter mye om og men fikk klubben endelig lokaler på Ila skole, hvor det med STUI-midler og en betydelig egeninnsats ble treningsforhold som man tidligere bare kunne drømme om. Etter 15 år på Ila skole, hadde Kommunen bruk for lokalene til andre formål, og kluben flyttet til nye lokaler i gymsalen på tidligere Lademoen skole. Etter en betydelig egeninnsats også der, besitter Trondheim AK i dag kanskje landets beste lokale for styrketrening, noe også andre idretter som håndball, fotball, friidrett og alpint har nytt godt av gjennom samarbeidet med Olympiatoppen avd. Midt-Norge.

Klubben har vært en aktiv arrangør av vektløfterstevner, alt fra nybegynnerstevner til 11 norske mesterskap, en landskamp og to nordiske mesterskap. Klubben arrangerte sist NM for senior og veteran i 2010. I klubbens første 20 år var lagkampene mot Sundsvall, Östersund og Gjøvik høydepunkter for de aktive, både sportslig og sosialt.

Klubbens aktive har hentet 151 medaljer i norske mesterskap, hvorav 75 av edleste sort. Etter de tidligere nevnte har de mest dominerende utøverne vært Jan Nystrøm, Eskil Lian, Jan Egil Trøan, Knut Terje Verkland, Nils Petter Floan, Ole Erik Raad, Olav Viken, Eskil Forås, Ketil Eriksen, Roar Hoff, Katarina Sederholm (Hoff), og Torstein Gjervan. Våre veteraner Ingebrigt Nordtvedt, Jan Nystrøm, Bjørn Øyangen, Eskil Lian og Gunnar Hoff-Leirvik har i tillegg hentet hjem åtte gull, ni sølv og seks bronse fra EM og VM for veteraner.

## Eksterne lenker
* 
* Olympiatoppen avd. Midt-Norge
Scott Polar Research Institute

**Scott Polar Research Institute** (**SPRI**) er et forskningssenter for polarforskning og glasiologi. Det er et institutt under fakultet for geografi ved University of Cambridge i England. SPRI ble etablert i 1920 som et nasjonalt minnesmerke over Robert F. Scott og hans mannskap som omkom på tilbaketuren fra Sydpolen i 1912. 

Instituttet gjennomfører forskningsaktiviteter innen miljøteknologi, samfunnsvitenskap og humaniora som er relevante for polare strøk. Det er om lag 60 personer tilknyttet instituttet, inkludert vitenskapelig og administrativt personale samt studenter og stipendiater.

SPRI fungerer også som sekretariat for International Glaciological Society og Den vitenskapelige komite for antarktisforskning, og er en del av NERC Centre for Polar Observation and Modelling.

## Referanser


## Se også
* British Antarctic Survey

## Eksterne lenker
* Scott Polar Research Institute
* World Data Centre for Glaciology, Cambridge
Telenors forsknings- og innovasjonspris

**Telenors forsknings- og innovasjonspris** er en årlig pris som deles ut til personer som har bidratt til å fremheve betydning av forskning og innovasjon innen informasjons- og kommunikasjonsteknologi i Norden. Utmerkelsene omfatter en utbetaling på 250&nbsp;000 norske kroner.

Prisen skiftet navn i 2007 fra **Telenors forskningspris**.

## Liste over prisvinnere
Noida

**Noida** (hindi:  (Nōēḍā)), forkortelse for **Naveen ("ny" på hindi) Okhla Industrial Development Authority**, er et område som styres av New Okhla Industrial Development Authority (også kalt **NOIDA** eller **New Okhla**) og ligger omtrent 20 km sørøst for New Delhi. Noida ligger dermed rett utenfor hovedstadsområdet. Området er administrassjonssentrum i distriktet Gautam Buddha Nagar i den indiske delstaten Uttar Pradesh. Noida er en såkalt *census town* og ble grunnlagt den 19. april 1976. Denne dagen blir i dag feiret som "Noidadagen". I 2001 hadde området 293&nbsp;908 innbyggere. 

Sanjay Gandhi satte opp området som en del av en urbanisering under den kontroversielle unntakstilstanden (1975–1977). Byen ble opprettet under UP Industrial Area Development Act. Den har førsteklasses bekvemmeligheter og regnes som en av de mer moderne forstedene til Delhi i hovedstadsområdet. Området er også hjem til Noida Film City (Noida filmby).

Distriktet Gautam Buddha Nagars administrative hovedkvarter ligger i den nærliggende byen Surajpur, men mannen med den høyeste offentlige stillingen (District Magistrate, distriktets sorenskriver) er bosatt i Noida. Byen er en del av Noida-Dadri Vidhan Sabha (delstatsforsamling) valgkrets og Gautam Budh Nagar Lok Sabha (parlamentarisk) valgkrets.

## Geografi
Noida ligger gjennomsnittlig 200 moh. og grenser i vest og sørvest til elven Yamuna, i nord og nordvest til Delhi, i nordøst til byene Delhi og Ghaziabad og i nordøst, øst og sørøst til Hindon-elven. Noida faller i nedslagsfeltet til Yamuna-elven, og ligger på det gamle elveleiet. Jordsmonnet er leiraktig og rikt på næringssalter. Det er egnet for dyrking av sesongavhengige grønnsaker, korn som hvete og avlinger som sukkerrør. Med den raske urbaniseringen har grønnsaker og frukt blitt de viktigste avlingene. Området har tørre løvtrær som saltre, shesham og teak.

## Demografi
Ved folketellingen i 2001 hadde Noida en befolkning på 293&nbsp;908 innbyggere. Av disse var 55&nbsp;% menn og 45&nbsp;% kvinner. Gjennomsnittlig lesekyndighet var 80&nbsp;%, noe som var mye høyere enn landsgjennomsnittet på 59,5&nbsp;%. Av mennene var det 84&nbsp;% som kunne lese, mens 78&nbsp;% av kvinnene var lesekyndige. 14&nbsp;% av Noidas befolkning var barn under 6 år. 

Noida har i dag har en befolkning på mer enn 500&nbsp;000 innbyggere, spredt over et område på 203,16 km². Rundt 50&nbsp;% av innbyggerne pendler til og fra Delhi hver dag på grunn av arbeid. 

## Referanser


## Eksterne lenker
*  (engelsk)
*  
* Noida Police (engelsk)
* Noida portal  (engelsk)
Arveavgiftsloven

**Lov om avgift på arv og visse gaver av 19. juni 1964**, også kalt **arveavgiftsloven**, er en tidligere norsk lov. Loven omhandlet arveavgiften til staten ved arv, definerte hva som skal betales arveavgift for og hvordan avgiften skal beregnes.

Loven ble opphevet fra 1. januar 2014.

## Referanser


## Se også
* Arveloven

## Eksterne lenker
* Arveavgiftsloven hos lovdata.no
Bindingsentalpi

**Bindingsentalpi** er et begrep innen fysikalsk kjemi og er den energien som skal til for å bryte ett mol av en type binding. Vi oppgir bindingentalpien, ∆H, i kJ/mol, og den er alltid positiv.

Den energien som *frigjøres* ved å *danne* ett mol av en type binding, har samme måltall som bindingsentalpien, men ∆H får negativt fortegn.
Eomeropidae

* *[[Eomerope]]*
* *[[Notiothauma reedi]]*

**Eomeropidae** er en gruppe (familie) av insekter som hører til den lille ordenen skorpionfluer (Mecoptera). Familien er også kjent som Notiothaumidae. Skorpionfluer har hodet trukket ut i en snabel eller et nebb. Denne karakteristiske hodefasongen gjør det lett å skille en skorpionflue fra andre insekter. Denne familien omfatter bare én nålevende og fire kjente, utdødde arter.

## Utseende
Disse skorpionfluene kjennes særlig på de brede vingene med tett årenett. Overflatisk ligner de mest på enkelrte kakerlakker. Kroppsformen er temmelig flat.

## Liv og utvikling
Også atferdsmessig ligner *[[Notiothauma reedi]]* på en kakerlakk. De løper omkring på skogbunnen i sørbøk (*[[Nothofagus]]*)- skog om natten. Man vet ikke hva den eter, men den kan lokkes med havremel. Larven er ukjent.

## Utbredelse
Familien finnes bare i Sør-Amerika, i sørbøk-skogene i Chile og Argentina. De fossile artene i slekten *[[Eomerope]]* er beskrevet fra Nord-Amerika og den asiatiske delen av Russland.

## Systematisk inndeling

* Ekte insekter (Ectognatha)  
** Vingede insekter 
*** Holometabole insekter 
**** Mecopteriformia
***** Antliophora
****** Orden **skorpionfluer** (Mecoptera)
******* Underorden **Eumecoptera**
******** Familien Eomeropidae (= Notiothaumidae)
********* Slekten *[[Eomerope]]* Cockerell, 1909 – fossiler fra tertiær
********* Slekten *[[Notiothauma]]* McLachlan, 1877 – én kjent art
********** *[[Notiothauma reedi]]* McLachlan, 1877

## Eksterne lenker
* 
* Tree of Life - Skorpionfluer, (Mecoptera) engelskspråklig, med bilder.
* Norsk Entomologisk forening For den som er insektinterresert.
Mark Hart

**Mark Hart** (født 2. juli 1953 i Fort Scott, Kansas) er en amerikansk musiker, plateprodusent, bassist, gitarist og keyboardist. Hart er best kjent som medlem i rockebandet Supertramp og i Crowded House. Han var medlem av Supertramp fra 1985 fram til de ble oppløst i 1988. Bandet ble gjenforent i 1996 og Hart ble med igjen. Han har produsert plater for flere artister i USA.

## Referanser


## Eksterne lenker
* 
* 
*
Løsningsentalpi

**Løsningsentalpi** er et begrep som brukes innenfor kjemien når vi snakker om kjemiske løsninger og prosesser.

Varmen som skal til for å løse et stoff i vann, kaller vi løsningsentalpi.
Ukrainas herrelandslag i håndball

**Ukrainas herrelandslag i håndball** er det mannlige landslaget i håndball for Ukraina. Det representerer landet i internasjonale håndballturneringer, og reguleres av Federatsiji handbolu Ukrajiny. Landslaget kvalifiserte seg til sin første internasjonale turnering i 2000. 

## Resultater i internasjonale turneringer
*Resultatene som er vist under er kun konkurranser der Ukraina har deltatt. Turneringer de ikke har tatt del i er ikke ført opp.*

### [[VM i håndball for herrer|Verdensmesterskap]]
*  2001: 7.-plass
*  2007: 14.-plass

### Europamesterskap

*  2000: 12.-plass
*  2002: 11.-plass
*  2004: 15.-plass
*  2006: 12.-plass
*  2010: 16.-plass
*    2020: 19.-plass
*  2022: 24.-plass

## Se også
* Ukrainas kvinnelandslag i håndball
* Ukrainas kvinnelandslag i strandhåndball

## Eksterne lenker
*Offisiell nettside 
*Profil på IHF.info
Love’s Gonna Live Here

**«Love's Gonna Live Here»** er en amerikansk sang med melodi og tekst av Buck Owens. Owens har spilt den inn. Sangen ble utgitt på single for Capitol i 1963. B-siden var «Getting Used to Losing You».

## Coverversjoner
*The Derailers – På albumet *Under the Influence of Buck* (Palo Duro Records), utgitt 31. juli 2007
*Emmylou Harris – På albumet *Last Date*, utgitt i 1982.
*Wanda Jackson – På albumet *The Happy Side of Wanda Jackson* (Capitol), utgitt i 1969
*Waylon Jennings – På albumet *Waylon at JD's* (Sound Limited), utgitt i desember 1964
*Martina McBride – På albumet *Timeless* (RCA), utgitt 18. oktober 2005
*Tanya Tucker – På albumet *My Turn*, utgitt 30. juni 2009
*Dwight Yoakam – På albumet *Dwight Sings Buck* (New West), utgitt 23. oktober 2007

## Norsk versjon
Karole har skrevet en norsk tekst. På norsk bærer den tittelen «I militæret». 

### Innspilling
*Three Hits. Utgitt på singlen Decca F&nbsp;45001 i 1969.

## Listeplasseringer
Singleutgivelsen med Buck Owens ble hans andre nummer én-sang på Billboard Hot Country Singles-listen. Den tilbrakte 16 uker på toppen og totalt 30 uker på listen. 

## Referanser
James Tavernier

**James Henry Tavernier** (født 31. oktober 1991) er en engelsk fotballspiller som spiller for den skotske klubben Rangers FC.

## Karriere
Tavernier ble en del av Leeds Uniteds ungdomssystem i en alder av ni, og spilte for Leeds i seks sesonger før han flyttet til Newcastle United. Han debuterte på reservelaget i 2008, og 22. september 2009 debuterte han for førstelaget i en ligacupkamp mot Peterborough United.

Hans første kamp fra start for Newcastle kom i en annen ligacupkamp, 25. august 2010, mot Accrington Stanley, som Newcastle vant 3–2.

7. januar 2011 ble Tavernier lånt ut til Gateshead i Conference National på et korttidslån, sammen med lagkamerat Jóan Símun Edmundsson. Dagen etter debuterte Tavernier for Gateshead, i 2–2-kampen mot Kidderminster Harriers. 8. februar ble Taverniers låneopphold i Gateshead forlenget frem til 9. april. Etter en rekke imponerende kamper i Gateshead-drakten, sa Gatesheads manager, Ian Bogie, at han var sikker på at Tavernier hadde en stor fotballfremtid foran seg. Selv om låneavtalen egentlig strakk seg til 9. april, ble Tavernier tilbakekalt av Newcastle 24. mars på grunn av suspensjons- og skadeproblemer i forsvar.

28. juni 2014 signerte Tavernier for Wigan Athletic.

## Referanser


## Eksterne lenker
*
Haakon Bryhni

**Haakon Bryhni** (født 5. januar 1968) er en norsk teknolog og investor.

Han forsker på 5G og Internettforbindelser ved Simula Metropolitan Centre for Digital Engineering (SimulaMet). Han er investor i porteføljeselskapene Elliptic Laboratories, SquareHead Technology, Fabriscale Technologies, Media Network Services AS, TransPacket AS, 3d-Radar AS og Famweek AS.

I 2001 etablerte Bryhni inkubator-bedriften Nunatak AS sammen med Ivar Søvold, Tore Engebretsen og Thor Andre Talhaug. Han arbeidet i Nunatak frem til 2017. Investeringsvirksomheten fortsatte fra dette tidspunktet i investeringsselskapet Bryhni.com AS. Bryhni er styremedlem i bedriftene Aivero AS, Media Network Services AS, TransPacket AS, Famweek AS. Utenom arbeidet som forsker og investor er han styreleder i stiftelsen Join Good Forces.

I 2003 mottok Bryhni Telenors forskningspris.
## Utdannelse og erfaring
Haakon Bryhni har en dr. scient. i *High speed communication* og *Multiprocessor server systems* fra Universitetet i Oslo, samt en Master of Science-grad i telekommunikasjonssystemer fra NTNU. I 1998 var han med-gründer av teknologibedriften Advanced Communication Technology som i 2000 ble solgt til Birdstep Technology ASA. Der jobbet han som CTO til 2006. Bryhni har vært daglig leder for Advanced Communication Technology AS, Mobyson Technology AS, Media Network Services AS, Faster Imaging AS, ObexCode AS og VoiceRoaming Technology AS og CTO i Elliptic Laboratories AS.

Fra 2018 har han vært styreleder i den norske bistandsorganisasjonen JOIN good forces, som har som formål å støtte kvinner og barn i Øst-Kongo.

## Referanser


## Eksterne lenker
Shane Ferguson

**Shane Kevin Ferguson** (født 1991) er en nordirsk fotballspiller som fra den 30. juni 2024 er klubbløs.

Han debuterte for  i 2009.

## Karriere
### Newcastle United
Ferguson ble tatt opp i s ungdomsakademi i juli 2007. Året etter ble han forfremmet til reservelaget, og i juni 2009 signerte han en treårskontrakt med .

Han debuterte for A-laget som venstre-back 25. august 2010 i en bortekamp mot  i den engelske ligacupen., og fikk sin første Premier League-kamp mot  5. januar 2011, som innbytter for Jonás Gutiérrez i annen omgang.
Han fikk sin første Premier League start den 2. april i en 4–1-seier over .

### Nord-Irland
Ferguson har spilt kamper på forskjellige nivåer. A-landslagsdebuten hans kom 6. juni 2009 da han kom innpå som innbytter i en vennskapskamp mot .

Han ble tatt ut i s EM-tropp til EM i Frankrike 2016.

## Referanser


## Eksterne lenker
*
House of Keys

**House of Keys** (mansk: *Kiare as Feed*) er det direktevalgte underhuset til Mans lovgivende forsamling, Tynwald; overhuset er Det lovgivende råd.

## Navnebakgrunn
Den eldste kjente referansen til navnet er i et dokument fra 1417, skrevet av en engelsk lærd på latin, som viser til «Claves Mann» og «Claves Legis» (*Manns nøkler* og *Lovens nøkler*). Navnets opprinnelse er omdiskutert. «Keys» viser ikke til det engelske ordet for nøkler, men er i stedet en forvrengning av det norrøne verbet *kjósa* («å velge»). Det er imidlertid en mer sannsynlig forklaring at det er en feiltolkning av det manske begrepet for «fireogtyve», *kiare as feed* (uttalt *kee-air*), og dette huset har alltid hatt 24 medlemmer. Det manske navnet for House of Keys er *Yn Chiare as Feed*, som betyr «De fire-og-tyve».

## Medlemmene
Medlemmene er kjent som medlemmene av House of Keys, forkortet til MHK. Borgere som er minst 16 år gamle kan stemme, men man må være minst 21 år gammel og ha vært bosatt på øya i tre år for å bli valgt. Det er tolv valgkretser basert på sheadinger (administrativt område) og lokale styringsenheter (Noen få styringsenheter er delt mellom to valgkretser). 

Hver krets sender to medlemmer, som blir valgt gjennom simpelt flertall, til House of Keys (Hver velger kan stemme på opp til to kandidater).

## Mandatperiode
Husets mandatperiode er vanligvis satt til fem år, men det finnes bestemmelser om at huset kan oppløses innen perioden har utløpt.

## Husets president
President for House of Keys («Speaker of the House of Keys», forkortet til SHK) er et medlem av House of Keys, som er valgt til å lede møtene. Hen avgir stemme, men kan – i motsetningen til de andre medlemmene – avstå. Om det blir uavgjort kan presidenten imidlertid ikke avstå og må da gi sin avgjørende stemme. Presidenten fungerer også som Tynwalds visepresident.

## Forholdet mellom de to husene
House of Keys velger åtte av de elleve medlemmene av Det lovgivende råd. Lovforslag fremmes vanligvis ikke i rådet . Således har House of Keys mye mer makt enn Det lovgivende rådet, som utøver funksjonen som et reviderende kammer.

## «Tynwald Court»
House of Keys møtes rundt én gang i måneden sammen med Det lovgivende råd i et fellesmøte som kalles for «Tynwald Court». Tynwalds president, som velges av begge husene, leder både dette fellesmøtet og Det lovgivende råd. Én gang i året er imidlertid viseguvernøren  leder, og det er på Mans nasjonaldag, Tynwald-dagen.

## Nåværende medlemmer

## Medlemmenes lønn og betalte utgifter
Fra april 2006

* Medlemmenes grunnlønn **£34,152.00** per år
* Betalte utgifter opp til **£5,790.38** per år

## Fotnoter

## Referanser


## Eksterne lenker
* House of Keys
* Elections to the House, valg til Huset
* Enfranchisement @ 16 years (BBC)
* iomelections.com – 2006 General Election, valget i 2006
* Wikisource: «Key». *Encyclopædia Britannica* (11. utg.). 1911. Det siste avsnittet nevner teorier i opprinnelsen til navnet «House of Keys»
Fylkesvei 35

**Fylkesvei 35** (**Fv35**) går mellom Skjøl i Øvre Eiker og Syrbekk i Tønsberg. 

## Historie
Før 1. januar 2010 var veien del av riksvei 35, etter at regionreformen trådte i kraft har den status som fylkesvei. Før regionreformen var Fv35 en vei i Drammen og Drammen, nå fylkesvei 27 og fylkesvei 28.

Da Vestfoldbanen ble oppgradert mellom Barkåker og Tønsberg i 2011, ble planovergangen ved Tomsbakken eliminert.

Strekningen Fossan–Kronlia i Vestfold sto ferdig 1954. Den ble bygget i traséen til den nedlagte Tønsberg–Eidsfossbanen og fikk navnet «Bispeveien». Veien fikk fast dekke i 1956.

Frem til 2019 hadde veien traséer i mellom Hov og Bærenga i Ringerike, med armer til Heradsbygda og Hvervenkastet. Disse traséene hadde ingen direkte forbindelse med resten av fylkesveien, og fikk egen betegnelse fylkesvei 290.

## Kommuner og knutepunkter
###### 

###### 

 

 

## Referanser


## Eksterne lenker
* Vegvesenets vegkart 
*
Gårdstun

**Gårdstun**, **tun** eller **gårdsplass** er et åpent, sentralt samlingssted innenfor et gårdsbruk. Som romlig begrep oppstår et tun når driftsbygningene blir plassert så tett at de danner et romlig fellesskap.

Samlokalisering av våningshus kan skje når en større gård blir oppdelt ved arveskifte, der bønder samler husene sine for å oppnå driftsfordeler eller for gjensidig beskyttelse. I bymiljø har portrommet og borggården lignende funksjon.

Et tradisjonelt gårdstun kan være sammensatt av ett eller to våningshus, ildhus, bur, stall, ulike typer fjøs og låve. Badstue (for tørking av korn o.a.) og smie er gjerne trukket unna av hensyn til brannfaren.

Ofte er tunets midtpunkt markert ved et tuntre.

## Historie

Begrepet *tún* er av gammelgermansk opprinnelse, og har utviklet seg ulikt i de enkelte språkavleggerne. På engelsk er *town* blitt betegnelsen for en samling av hus eller grend. På tysk er *Zaun* blitt ordet for gjerde. På nederlandsk er *tuin* blitt ordet for hage. På islandsk betegner nå *tún* en åker.

I Norge er det flere regionale byggeskikker med tun. Skikkene har også endret seg over tid. I Setesdal forekommer rekketun med innhus og uthus i hver sin rekke. På Sør- og Vestlandet forekommer klyngetun. Mot slutten av 1700-tallet utviklet det seg en byggestil på Østlandet med færre og større bygninger samlet omkring et firkantet tun. Samtidig ble det i Trøndelag bygget lukkede firkanttun. Lukkede firkanttun er også vanlig i Sverige, Danmark og Nordtyskland. I Gudbrandsdalen ble det utviklet totunsløsninger med et skille mellom *inntun* og *uttun*. Langs kysten i Nord-Norge ble det bygget sjøtun, med våningshus og uthus plassert ovenfor naust og brygge.

I nyere tid er begrepet tun også brukt om andre samlinger av bygninger, som f.eks. «helsetun» og «bygdetun».

## Referanser
Musée d’Art Haïtien

**Musée d'Art Haïtien** er et museum for haitisk kunst i Port-au-Prince, hovedstaden i Haiti. Samlingen inneholder blant annet verker av Hector Hyppolite, Philomé Obin og Robert Saint-Brice.
Korba (India)

**Korba** (hindi: ) er en by og et kommunestyre i den indiske delstaten Chhattisgarh. Byen er administrasjonssentrum i distriktet med samme navn. Korba er også stedet for et aluminiumsverk som opereres av det privateide Bharat Aluminium Company (BALCO). Byen er godt forbindet med tog til andre store indiske byer. Disse byene inkluderer Delhi, Mumbai, Kolkata, Chennai, Hyderabad, Bangalore, Ahmadabad og Nagpur. Korba mangler fortsatt direkte togforbindelser til prominente store byer som Bhopal, Indore, Gwalior, Ujjain, Lucknow, Kanpur, Jaipur osv. Nærmeste jernbanestasjon er Champa, mens nærmeste flyplass ligger omtrent 250 km unna i Raipur.  

Korba og Champa (et område i nærheten) er kjent for *Kosa*, et spesielt utvalg av silke som brukes for å produsere høykvalitets tekstiler. På grunn av sin lette vekt og skinnende stil blir *kosa* brukt til å lage kurta, sari, skjorter, salwar-dresser og andre festklær og hverdagslige klesplagg. 

## Geografi
Korba ligger i gjennomsnitt 252 moh.. Elvene Hasdeo og Ahiran renner forbi byen. Området rundt byen står for mesteparten av elektrisitetsproduksjonen i delstaten Chhattisgarh. Korba har variert klima.

## Demografi
Ved folketellingen i 2001 hadde Korba en befolkning på 315&nbsp;695 innbyggere. Menn utgjorde 52 % av befolkningen, kvinner 48 %. Gjennomsnittlig lesekyndighet i byen var da 69 %, noe som var høyere enn landsgjennomsnittet på 59,5 %. 77 % av mennene var lesekyndige, mens kun 59 % av kvinnene var det samme. 14 % av Korbas befolkning var barn under 6 år. 

## Referanser


## Eksterne lenker
* 
* Power City Korba (Webarkiv) (engelsk)
* Korba: Power hub of Chhattisgarh (engelsk)
Robert Saint-Brice

**Robert Saint-Brice** (født 1893 i Pétionville i Haiti, død 1977) var en haitisk maler.

Han ble oppdratt som anglikaner, men som voksen etablerte han en egen voodoopraksis i Port-au-Prince. Han leide et rom hos den amerikanske maler Alex John, som han lot seg inspirere av kunstnerisk. 

Saint-Brice stil er svært særegen. Han bruker mye farge, for det meste mørkere farger. Hans motiver er som oftest religiøse og sterkt preget av voodoo.

## Referanser
Dains me mæ

***Dains me mæ*** er et musikkalbum utgitt av Åge Aleksandersen & Sambandet i 1982. Den originale LP-utgivelsen var et dobbeltalbum, der side en og to besto hovedsakelig av nye sanger, mens side tre og fire besto av coverlåter og konsertopptak. 

På CD-utgivelsen er spor 1&ndash;9 de nye sangene – med unntak av spor 5 («Gamle Svarten») – og sporene 10&ndash;19 er coverlåtene og konsertopptakene. Konsertopptakene ble spilt inn under en serie konserter på Vestlandet i november 1981.

## Sporliste
# «Dains me dæ» (Aleksandersen)
# «Hain va sju» (Aleksandersen)
# «Rene Reidar» (Aleksandersen)
# «Barnehender» (Aleksandersen)
# «Gamle Svarten» (instrumental), (Michael Carr/Hamilton Kennedy)
# «Rio de Janeiro» (Aleksandersen)
# «Berre liv» (Aleksandersen)
# «Den finns ein sang bortom fjellet» (Aleksandersen)
# «Frihelga mi» (Aleksandersen)
# «Norge mitt Norge» (Aleksandersen)
# «Gøril» (Aleksandersen)
# «Love Minus Zero/No Limit» (Bob Dylan)
# «Washed My Hands» (Gary Holderman) 
# «Saturday Night Cowboys» (Aleksandersen)
# «Blått hav» (Aleksandersen)
# «Kom bli me mæ no i natt» (Aleksandersen)
# «Blue Moon of Kentucky» (Bill Monroe)
# «14 pages» (Aleksandersen)
# «Promised Land» (Chuck Berry)

## Medvirkende
### Åge & Sambandet
* Åge Aleksandersen – vokalist, gitar, låtskriver, produsent
* Tor Evensen – bassist, kor 
* Lasse Hafreager – tangenter, kor, hovedvokalist på «Promised Land» 
* Gunnar Pedersen – gitarer, kor 
* Bjørn Røstad – saksofon, kor, tamburin, hovedvokalist på «Blue Moon of Kentucky»
* Knut Stensholm – trommeslager

### Andre
* Erling Berg - kunstverk
* Jan Børre Andersen - tekniker
* Roger Valstad - tekniker
* Ragnar Aune - tekniker
* Jørn Adde - fotograf
* Inge Lundereng - fotograf
* Lillian Uran - fotograf

## Referanser


## Eksterne lenker
*